Foto: EPA Misr poytaxti Qohirada qurolli hujum oqibatida 3 politsiyachi halok bo‘ldi, yana 5 nafari jarohat oldi. Bu haqda mamlakat ichki ishlar vazirligiga iqtibos keltirgan holda TASS axborot agentligi xabar bermoqda. Hujum 1 may kuni mahalliy vaqt bilan soat 23:45da Qohiraning Madinat-Nasr tumanida sodir etilgan. Ikkita mashinada harakatlangan bosqinchilar politsiya patrulini o‘qqa tutgan. Halok bo‘lganlar orasida 2 nafar zobit va bir nafar askar bo‘lgan. Ayni vaqtda jinoyatchilar qidirilmoqda.